《徵招 赠沈伯华》
清代·程颂万

狐奴碛外秋声送，桑干一条河水。落日共登台，黯幽州千里。

飘蓬吾与尔，怨关柳、只催征骑。雁外天低，蛩边人瘦，马嘶愁起。

击筑少年场，今何似、人海两鸥而已。自古帝王州，只消磨才子。

劝君须醉耳。况有个、双鬟能倚。听今夜、画角吹寒，变一天霜气。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。